hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu es hu hu is hu hu hu hu hu hu en en hu en hu hu hu hu hu hu hu en en hu hu hu hu hu hu hu hu hu hu hu hu hu hu hu en hu hu en hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu en hu hu en hu nl it cs da de en hbs_lat it hu nl de pl sl cs sv de
Tanácsra van szüksége? Hétköznap 9:00 és 16:00 között
Energiaköltségmérők az elektromos készülékek energiafogyasztásának mérésére. A vezető gyártók modern és hatékony költségmérői lehetővé teszik az elektromos áram költségeinek ellenőrzését.
Energiaköltségmérő készülékek - árammegtakarítás egészen egyszerűen
Az energiaköltségmérő készülékek segítenek a nagy „áramfaló készülékek“ beazonosításában, és segítenek a csatlakoztatott fogyasztók áramfogyasztásának áttekintésében. Az árammérő készülék további információkat nyújt az otthoni, irodai vagy ipari áramfogyasztásról. Leírásunkban bemutatjuk az energiaköltségmérő készülékek működését és a beszerzésnél figyelembe veendő szempontokat.
Az energiaköltségmérő készülékek funkcióinak áttekintése
A fogyasztásmérő készülékek használata és leolvasása
Energiaköltségmérő készülékek vásárlása - mérési funkciók és további sajátosságok
Gyakorlati javaslatok: Az áramfogyasztás adatainak időbeni követése
Gyakran ismételt kérdések az áramfogyasztásról és az energiaköltségmérő készülékekről
Az energiaköltségmérő készülékek funkcióinak áttekintése
Mosogatógép vagy TV készülék: A legtöbb háztartásban, irodában és ipari létesítményben számos olyan készülék található, amely kisebb vagy nagyobb mértékben jelentősen befolyásolja a teljes áramfogyasztás mennyiségét. Még ha egy csatlakoztatott készülék „ki“ is van kapcsolva, készenléti állapotban továbbra is áramot fogyaszthat, és ezzel áramköltségeket okozhat.
Az energiaköltségmérő készülékek segítségével megtalálhatók a legnagyobb áramköltséget okozó készülékek, egyúttal további érdekes információkat is szolgáltatnak, amelyek segítenek a ház, lakás, irodaegységek energiahatékony üzemeltetésében és a pénzmegtakarításban.
Megjegyzés: A köznyelvben az energiaköltségmérő készülékekre az árammérő készülék kifejezés is elterjedt. Az árammérő készülék elsősorban az elektromos áramerősség mérésére szolgál, pl. vezetékekben vagy elosztókban. Az energiaköltségmérő készülékek ezzel szemben még sok további információt szolgáltatnak az energiamegtakarítás és áramfogyasztás témakörében. Magáncélra és professzionális területen egyaránt használhatók, és kiemelkedő tulajdonságuk a kényelmes kezelés, amely sok esetben nem igényel különösebb előismeretet.
Az energiaköltségmérő készülék típustól és felszereltségtől függően nem csak a fogyasztók által okozott áramköltségről nyújt felvilágosítást, hanem számos további adatot kínál, pl.:
Ahhoz, hogy adott időtartamon belül információkat kapjunk egy adott készülék áramfogyasztásáról az energiaköltségmérő készülékeket a fali csatlakozóaljzat és az elektromos készülék közé kell csatlakoztatni. Ehhez műszaki szakértelemre és barkács kézügyességre sincs szükség.
A kijelzőn látható, hogy a készülék készenléti üzemmódban is okoz-e áramköltségeket, és milyen költségek keletkeznek bekapcsolt állapotban.
A hónapra vagy egész évre szóló költség-előrejelzés segít szem előtt tartani a fogyasztást, és adott esetben segíti a fogyasztás optimalizálását célzó beállítások elvégzését.
Mindenképpen gazdaságos döntés lehet például egy magas áramfogyasztású és alacsony energiahatékonyságú régebbi készülék modernebb típusra történő cseréje. Ez ugyan először befektetést igényel, hosszú távon azonban áramköltségek takaríthatók meg az intézkedésnek köszönhetően.
A fogyasztásmérő készülékek használata és leolvasása
Az energiaköltségek rögzítésére szolgáló árammérő készülék segítségével az egyes készülékek áramfogyasztását, és a háztartás vagy iroda teljes áramfogyasztását is mérheti.
Ha csak egy készüléket szeretne ellenőrizni, akkor elegendő a fogyasztásmérő készüléket a fali csatlakozóaljzatba, majd a mérendő fogyasztó csatlakozódugóját a mérőkészülék erre szolgáló aljzatába csatlakoztatni. A teljes áramfogyasztás megállapítása speciális mérőkészülékek alkalmazásával történik, amelyek pl. a kapcsolószekrénybe szerelhetők.
Az árammérő készülékek valós idejű részleteket szolgáltatnak a fogyasztókról. Néhány típus belső memóriával  van ellátva, és lehetővé teszi az előző napok tárolt adatainak megtekintését.
Más fogyasztásmérők speciális számítógépes szoftverrel kerülnek kiszállításra a mért és adott esetben az előrejelzett adatok számítógépre történő átviteléhez, a számítógépen történő tartós tárolás és kiértékelés érdekében.
A fogyasztásmérő készülékek, amelyek Bluetooth-funkcióval rendelkeznek, lehetővé teszik a felvett eredmények okostelefonon történő megjelenítését és kiértékelését.
A belső terekben végzett mérési folyamatokhoz normál esetben elegendőek a speciális védelem nélküli energiaköltségmérő készülékek. Ha azonban például magas hőmérséklet-ingadozásokkal kell számolni, akkor figyelni kell a fogyasztásmérő készülék kiválasztásakor a megengedett hőmérséklettartományra.
A mérőkészülék kültéri vagy minden olyan helyen történő felhasználása esetén azonban, ahol számolni kell nedvességgel, vízzel vagy magas porterheléssel, megfelelő védettségre van szükség ahhoz, hogy a mérőkészülékben ne keletkezzenek károk. Ez nem csak az árammérő készülékek professzionális felhasználására vonatkozik, hanem a magáncélú felhasználásra is, pl. kempingben és kiskertben vagy csónakkikötőben.
Energiaköltségmérő készülékek vásárlása - mérési funkciók és további sajátosságok
Az online áruházunkban az árammérő és fogyasztásmérő készülékek széles választékát kínáljuk. A digitális energiaköltségmérő készülékek mellett ide tartoznak a hordozható mérőkészülékek is, amelyek bármikor bevethetők, és még MID-engedéllyel és -hitelesítéssel is rendelkeznek. A legfontosabb jellemzők áttekintése:
Az egyes készülékek energiaköltségének méréséhez elég egy egyszerű kivitelű energiaköltségmérő készülék. Aki azonban a teljes energiaköltséget szeretné szem előtt tartani, elemezni és az adatkiértékelés alapján csökkenteni, annak nagyobb funkcióterjedelmű típust kell választania.
A professzionális felhasználásra készült árammérő készülékeknek a felhasználási területtől függően meghatározott engedéllyel és védettséggel kell rendelkezniük. Különösen professzionális környezetben figyeljen oda a MID-engedély és -hitelesítés meglétére.
Óvatosság szükséges a kültéri használatra szánt energiaköltségmérő készülékek esetén: Ilyen esetben csak speciális védettségű, a megfelelő IP-osztályba tartozó típust válasszon.
Minél több mérési funkciót lát el egy árammérő készülék, annál átfogóbb és kifejezőbb lehet az adatok kiértékelése. Ha nem szeretne megelégedni a ténylegesen fogyasztott áramról kapott áttekintéssel, hanem többet szeretne tudni, akkor vásárláskor helyezzen hangsúlyt arra, hogy a típus további adatok mérésére legyen alkalmas.
Az energiaköltségmérő készülékeknek alkalmasnak kell lenniük 0,5 Watt-tól vagy akár 0,1 Watt-tól kezdődő teljesítmények mérésére annak érdekében, hogy ne hagyják figyelmen kívül az alacsony energiafogyasztást, pl. a készenléti üzemmódban lévő készülékek esetében. Egyúttal arra is figyelni kell, hogy a méréstartomány maximális értéke ne legyen túl alacsony annak érdekében, hogy a nagy áramfogyasztók is mérhetők legyenek.
Miközben a professzionális környezetben nagyon precíz adatokra van szükség, és normál esetben csak hitelesített készülékek kerülnek felhasználásra, a magáncélra szánt készülékekből nagyobb a választék. Az elhasznált energia realisztikus becslésének érdekében a készülékek mérési pontossága azonban nem térhet el 5%-nál nagyobb mértékben a tényleges értéktől.
A "Smart Home" alkalmazásba történő integrációhoz ajánljuk a modern Bluetooth-os mérőkészülékeket, amelyek alkalmazáson keresztül vezérelhetők, és lehetővé teszik a mért adatok tetszőleges helyen és időben történő megtekintését, és adott esetben exportálását.
Különösen praktikus megoldás az integrált költség-előrejelzés: Az áramtarifa megadásával a készülék nem csak az aktuális áramfogyasztásról szolgáltat információkat, hanem kiszámítja az adott időszakban keletkező költségeket is. Így nincs többé váratlan meglepetés, amikor a házba érkezik a következő áramelszámolás.
Aki nem szeretne a számok részletes kiértékelésével foglalkozni, azoknak érdemes olyan fogyasztásmérőt választania, amelyik megfelelő színű LED-ekkel ad hozzávetőleges felvilágosítást az aktuális fogyasztásról.
A nagyfokú kezelési kényelem is fontos szerepet játszik. Ehhez hozzátartozik a jól leolvasható kijelző az intuitív menüvezérléssel. Az alkalmazáson keresztüli vezérlés mindenekelőtt az okostelefon-felhasználóknak nyújt plusz kényelmet. Hasznosnak bizonyul az elemekkel történő opcionális üzem annak érdekében, hogy áramkimaradás esetén az adatok ne vesszenek el.
Gyakorlati javaslatunk: Az áramfogyasztás adatainak időbeni követése
Mivel sok háztartási készülék még készenléti üzemmódban is fogyaszt áramot,  ajánlatos a hosszú idejű mérés az árammérő készülékkel. Így nem csak arról szerez információt, hogy pl. a TV-készüléke mennyi áramot fogyaszt bekapcsolt állapotban, hanem arról is, hogy készenléti állapotban mennyi a szükségtelen energiafogyasztás. A hűtőszekrény, mosógép, szárítógép és hasonló készülékek fogyasztása is megállapítható hosszú idejű méréssel, ami megkönnyíti a döntést, hogy egy magas energiahatékonysági osztályba tartozó új készüléket érdemes-e beszerezni.
Gyakran ismételt kérdések az áramfogyasztásról és az energiaköltségmérő készülékekről
Hogyan hozzák létre az árammérő készülékek a költség-előrejelzést?
A nagy mérési pontosságú árammérő készülékek alkalmasak a háztartási és ipari felhasználású készülékek áramfogyasztásának hosszú idejű mérésére. Az áramtarifa beprogramozása után az árammérő készülék – típustól függően – kiszámítja egy hétre, egy hónapra vagy egy évre a költség-előrejelzést.
Mire kell figyelni a készenléti állapotban lévő készülék fogyasztásának mérésekor?
Ehhez csak olyan árammérő készüléket válasszon, amelynek alacsony Watt-tartományban is nagy a mérési pontossága. Csak ilyen készülék segítségével mérhető a nagyon alacsony fogyasztás.
Hogyan lehet a háztartásban gyorsan és egyszerűen áramot spórolni?
Néhány árammegtakarítási tippel energiát takaríthat meg a hétköznapokban, és tartósan csökkentheti a költségeket. Ehhez hozzátartozik az összes készülék teljes lekapcsolása (például egyesével vagy komplett lekapcsolható elosztókkal), amikor nincs rájuk szükség, ahelyett hogy készenléti üzemmódba várnák az "indítást". Ajánlatos ezen kívül hatékony LED-világítás használata a hagyományos világítóeszközök helyett, valamint nagy energiahatékonysági osztályba tartozó modern készülékek beszerzése. Az olyan kis dolgok is segítenek hosszú távon az áramköltségek csökkentésében, mint a ruhák teljes mosógép-feltöltés és alacsony hőmérséklet melletti mosása, az előfűtés nélküli sütés vagy a főzés maradék hővel.
Energiaköltségmérő készülékek - árammegtakarítás egészen egyszerűen Az energiaköltségmérő készülékek segítenek a nagy „áramfaló készülékek“ beazonosításában, és segítenek a csatlakoztatott fogyasztók áramfogyasztásának áttekintésében. Az ár...
Több, mint 15000 vásárlói értékelés
Szaküzlet a Teréz krt. 23. alatt
Áruházunk értékelése: 8.2 / 10
2021 © Conrad Electronic Magyarország - Szinker Kft.